jkorsvik/nowiki_second_scrape_merged huggingface dataset:
Quake 4

Quake 4 er et førstepersonsskytespill, og det fjerde spillet i Quake-serien. Spillet ble utviklet av Raven Software og gitt ut av Activision. Raven Software samarbeidet med id Software, utviklerne av de tidligere Quake-spillene.
Handlingsmessig er spillet en etterfølger til Quake II og er satt i rundt samme tid som Enemy Territory: Quake Wars. Sammenlignet med resten av spillene i Quake-serien, vektlegger Quake 4 enspillerdelen mye mer, mens resten av spillene vektla flerspillerdelen. Quake 4 har en flerspillerdel, men har ikke bots som Quake III Arena hadde.


== Handling ==
Spilleren må slåss mot en cyborg-romvesen kjent som Strogg, og følger historien om en korporal fra US Marine Corps ved navn Matthew Kane som blir med i elite-skvadronen Rhino Squad. Han må ødelegge Stroggs leder, Makron, og sikre romvesenens hjem-planet Stroggos. Men i løpet av invasjonen blir romskipet deres skutt ned og krasjer midt i en kamp-sone, og dette skiller Kane fra hans andre følgesvenner. Splleren må deretter gjennomføre en rekke oppgaver, for eksempel fange Strogg-flyhangarer og ødelegge deres forsvarssystemer.


== Mottagelse ==
Quake 4 fikk generelt gode anmeldelser for PC-versjonen, Metacritic og MobyGames ga spillet poengsummer på 81 av 100 og 79 av 100.  IGN og UGO roste spillet for enspillerdelen og grafikken i spillet, men klagde på at flerspillerdelen lignet mye på Quake IIIs. GameSpot ga Quake 4 8,0 poeng av 10 mulige, og sa at enspillerdelen var veldig morsom, men flerspillerdelen utelatte mye man ville ha forventet. PC Magazine ga Quake 4 en god anmeldelser og roste både spillets enspillerdel og flerspillerdel.Versjonen for Xbox 360 sluppet ut i 2005 fikk generelt sett litt dårligere anmeldelser sammenlignet med PC-versjonen, men fikk fortsatt positive anmeldelser. Det fikk en poengsum på 75 poeng av 100 mulige på Metacritic, og fikk 72 poeng av 100 mulige på MobyGames. 1UP.com var et unntak, og ga PC-versjonen en B-, mens Xbox 360-versjonen fikk en B+. Electronic Gaming Monthly hadde en anmeldelse med blandede meninger angående Xbox 360-versjonen, og sa at enspillerdelen i spillet ikke var like bra som andre spill som Half-Life 2 og at spillet generelt ikke kjørte så veldig bra på konsollen. IGN ga Quake 4 8,1 poeng av 10 mulige og sa at spillet ville appellere til konsollspillere som ikke har spilt på PC på et par år. IGN roste også spillets enspillerdel, og sa at den var variert og interessant.


== Referanser ==


== Eksterne lenker ==
(en) Quake 4 på Steam 
(en) Quake 4 på GOG.com 
(en) Quake 4 hos MobyGames 
(en) Quake 4 på Metacritic 
(en) Quake 4 på Internet Movie Database 
(en) Quake 4 hos Giant Bomb 
(en) Quake 4 hos Internet Game Database 
(en) Quake 4 hos GameFAQs
Mond über dem Fjord

Mond über dem Fjord er et vesttysk fjernsynsspill regissert av Hanns Korngiebel og vist i 1959. Manuset ble skrevet av Carl Dietrich Carls og Hanns Korngiebel. Det bygde på nordmannen Tormod Skagestads hørespill I gryet blir månen grå, som ble produsert av Radioteatret i 1953. Det ble sendt på NRK radio samme år og i reprise året etter.
Den vesttyske fjernsynsutgaven ble vist på Sender Freies Berlin den 2. april 1959.


== Rolleliste ==
Lu Säuberlich - Marie
Wilhelm Borchert - Kjetil
Konstantin Paloff - Trond
Ilse Pagé - Signe
Hans Neubert - Erik
Eva Andres - Kelnerinne Ingeborg
Herbert Weißbach - Vert Christian Tangen


== Litteratur ==
Hartenstein, Tilman: Det usynlige teatret: Radioteatrets historie 1926-2001, Oslo 2001, s. 202


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Mond über dem Fjord (TV Movie 1959) i IMDb.com
Praise Idamadudu

Idamadudu Praise Oghenefejiro (født 18. desember 1998) er en nigeriansk friidrettsutøver som konkurrerer i sprintløp. Hun vant 200 meter ved Juniorafrikamesterskapet i friidrett 2015. 


== Idrettskarriere ==
Idamadudu var tatt ut til Sommer-OL for ungdom 2014, men Nigeria og Sierra Leone måtte trekke seg fra disse lekene på grunn av utbrudd av ebola i Vest-Afrika.Hun deltok ved Juniorafrikamesterskapet i friidrett 2015, der hun fikk gull på 200 meter, med 23,76 sekunder, og hun deltok også på Nigerias stafettlag som vant 4 x 400 meter stafett.Ved ungdomsafrikamesterskapet i friidrett 2015 kom hun på 2.-plass på 200 meter, bak Nicola de Bruyn fra Sør-Afrika. I tillegg deltok hun på Nigerias vinnerlag på medleystafetten. I september deltok hun også ved Samveldeungdomslekene 2015 i Apia i Samoa, der hun vant 200 meter, og kom på 3.-plass på 400 meter, samt at Nigeria vant 4 x 100 meter med Idamadudu på laget.


== Referanser ==


== Eksterne lenker ==
(en) Praise Idamadudu – World Athletics
Trinnskatt

Trinnskatt er betegnelsen på en norsk progressiv bruttoskatt på personlige skattyteres personinntekt og som går til den norske stat. Trinnskatten ble innført fra og med inntektsåret 2016 og avløste den tidligere toppskatten.
Det beregnes trinnskatt av personinntekt, dvs. det samme skattegrunnlaget som trygdeavgiften. Personinntekt omfatter først og fremst arbeidsinntekt og virksomhetsinntekt som skyldes aktiv innsats, men som utgangspunkt ikke kapitalinntekt, og det er ingen rett til kostnadsfradrag i arbeidsinntekter og begrenset rett til kostnadsfradrag i virksomhetsinntekter. Trinnskatten bidrar til en progressiv inntektsbeskatning ved at den øker gjennomsnittsskatten relativt mer for høyere inntekter enn for lavere inntekter.

Den maksimale effektive marginale skattesatsen på lønnsinntekt (ekskl. arbeidsgiveravgift) er i 2021 46,4 %. Denne inntreffer for inntekt over 1 021 550 kroner og består av trygdeavgift på 8,2 %, skatt på alminnelig inntekt på 22 % og trinnskatt på 16,2 %.


== Referanser ==
Star Wars: Shadows of the Empire

Star Wars: Shadows of the Empire er et tredjepersonsskytespill som foregår i Star Wars universet. Spillet ble utviklet av LucasArts og var en av de første spillene som var tilgjengelig på Nintendo 64. Spillet ble utgitt den 3. desember 1996 på Nintendo 64, mens en versjon for Windows 95 ble utgitt året senere. Shadows of the Empire solgte over 1 million eksemplarer innen sitt første år og var det tredje mestselgende Nintendo 64 spillet for 1997.I spillet styrer man leiesoldat Dash Rendar i det han prøver å hjelpe Luke Skywalker å redde Prinsesse Leia som har blitt tatt til fange av prins Xizor. Spillet er en del av multimedia prosjektet Star Wars: Shadows of the Empire og fungerer som en bakgrunnshistorie for det som skjer mellom filmene Imperiet slår tilbake og Jediridderen vender tilbake.


== Referanser ==


== Eksterne lenker ==
Official Nintendo Japan Star Wars: Shadows of the Empire site
Julodinae

Julodinae er en gruppe av biller som hører til familien praktbiller (Buprestidae).


== Utseende ==
Middelsstore til store, kraftige, hvelvede praktbiller. Kroppen har ofte spredte, oppstående hårdusker. I likhet med mange andre biller som lever i tørre områder har de et svært tykt og hardt hudpanser.


== Levevis ==
Denne underfamilien lever særlig i tørre områder. De voksne billene finnes gjerne krypende på bakken.
I alle fall noen av artene er knyttet til tørketålende busker og trær i erteblomstfamilien.


== Utbredelse ==
Gruppen har flest arter i Afrika, men forekommer også i varme, tørre områder i Asia østover til Kina og med noen få arter i det sørligste Europa.


== Systematisk inndeling ==

Inndelingen følger 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Julodinae Lacordaire, 1857
Slekten Aaata Semenov-Tian-Shanskij, 1906 - én art
Slekten Amblysterna Saunders, 1871 - to arter
Slekten Julodella Semenov, 1893 - 21 arter
Slekten Julodis Eschscholtz, 1829 - 77 arter
Slekten Microjulodis Haupt, 1950 - én fossil art
Slekten Neojulodis Kerremans, 1902 - 14 arter
Slekten Sternocera Eschscholtz, 1829 - 26 arter


== Referanser ==


== Eksterne lenker ==
(en) Julodinae hos Fauna Europaea 
(en) Julodinae hos Fossilworks 
(en) Julodinae hos ITIS 
(en) Julodinae hos NCBI 
(en) Kategori:Julodinae – bilder, video eller lyd på Wikimedia Commons 
Julodinae – detaljert informasjon på Wikispecies 
Nettside om slekten Julodis
Kyle Katarn

Kyle Katarn er en fiktiv person i det ekspanderte Star Wars-universet. Han dukker opp i alle de fem spillene i spillserien Jedi Knight, videospillet Star Wars: Lethal Alliance og flere bøker og annet materiale. I Jedi Knight-serien er Katarn protagonisten i Star Wars: Dark Forces og Star Wars Jedi Knight: Dark Forces II, en av to spillbare figurer i Star Wars Jedi Knight: Mysteries of the Sith, protagonisten i Star Wars Jedi Knight II: Jedi Outcast og en viktig ikke-spillbar figur i Star Wars Jedi Knight: Jedi Academy.
Katarn var til å begynne med et medlem av det galaktiske imperiet før han ble leiesoldat. Han arbeidet ofte for Opprøreralliansen og ble senere ett medlem av the New Republic som en Jedi og instruktør på jedi-akademiet, bare bak Luke Skywalker i hierarkiet.


== Eksterne lenker ==
 Wikiquote: Kyle Katarn – sitater

(en) Kyle Katarn på Wookieepedia: en Star Wars-wiki
Mastogeninae

Mastogeninae er en gruppe av biller som hører til familien praktbiller (Buprestidae).


== Utseende ==
Små (ca. 3 millimeter), blanke, sylindriske praktbiller. De fleste er svarte, men noen har mer eller mindre utpreget metallisk glans. Antennene er fine og trådformede. Oversiden er tett punktert.


== Levevis ==
Artene lever gjerne i tørr krattskog og buskmark. I alle fall noen er knyttet til busker og trær i erteblomstfamilien, der larvene utvikler seg i død ved.


== Utbredelse ==
Gruppen er utbredt i Sør- og Mellom-Amerika (inkludert Galápagosøyene) og det sørlige Nord-Amerika.


== Systematisk inndeling ==
Inndelingen følger . Gruppen blir ellers ofte plassert i underfamilien Polycestinae. 

Ordenen biller, Coleoptera
Underordenen Polyphaga
Overfamilien praktbiller, Buprestoidea
Familien praktbiller, Buprestidae
Underfamilien Mastogeninae LeConte & Horn, 1883 - bare én slekt:
Slekten Mastogenius Solier, 1849 (synonym Haplostethus LeConte, 1860)
Mastogenius aeneus Kerremans, 1897
Mastogenius aliciae Westcott, 2005
Mastogenius arizonicus Bellamy, 2002
Mastogenius barrigai Moore, 1994
Mastogenius castlei Champlain & Knull, 1922
Mastogenius cedralensis Manley, 1987
Mastogenius changonensis Manley, 1986
Mastogenius coyolensis Manley, 1987
Mastogenius crenulatus Knull, 1934
Mastogenius cuneaticollis Van Dyke, 1953
Mastogenius cyanelytron Westcott, 2008
Mastogenius cyaneous Fisher, 1922
Mastogenius elinarae Manley, 1986
Mastogenius eruleus Obenberger, 1939
Mastogenius galapagoensis Van Dyke, 1953
Mastogenius guayasensis Manley, 1986
Mastogenius guayllabambensis MacRae, 2003
Mastogenius howdenorum Manley, 1990
Mastogenius impressipennis Fall, 1906
Mastogenius insperatus Kurosawa, 1972
Mastogenius jipijapa Manley, 1986
Mastogenius laevifrons Germain & Kerremans, 1906
Mastogenius lizaleriae Moore, 1998
Mastogenius manglaraltoensis Manley, 1986
Mastogenius martinezi Cobos, 1956
Mastogenius pacacua Manley, 1987
Mastogenius parallelus Solier, 1849
Mastogenius peruvianus Fisher, 1949
Mastogenius primaevus Obenberger, 1957
Mastogenius proximus Cobos, 1981
Mastogenius puncticollis Schaeffer, 1919
Mastogenius relictus Bílý, 1979
Mastogenius reticulicollis Cobos, 1981
Mastogenius robustus Schaeffer, 1905
Mastogenius simulans Cobos, 1981
Mastogenius solieri Thomson, 1878
Mastogenius subcyaneus (LeConte, 1860)
Mastogenius sulcicollis Philippi in Philippi & Philippi, 1864
Mastogenius taoi (Tôyama, 1983)
Mastogenius testaceipes Obenberger, 1941
Mastogenius texanus Bellamy, 2002


== Referanser ==


== Eksterne lenker ==
(en) Mastogeninae i Encyclopedia of Life 
(en) Mastogeninae i Global Biodiversity Information Facility 
(en) Mastogeninae hos Fossilworks 
(en) Mastogeninae hos ITIS 
(en) Mastogeninae hos NCBI 
(en) Kategori:Buprestidae – bilder, video eller lyd på Wikimedia Commons 
Mastogenius – detaljert informasjon på Wikispecies 
bugguide.net - Bildegalleri over nordamerikanske arter
LabourStart

LabourStart er et nyhets- og kampanjenettsted for den internasjonale fagbevegelsen. Nyheter distribueres både gjennom egne nettsider og ved at fagforeninger og andre kan hente inn de siste nyhetene til sine nettsider. Redaktør er Eric Lee.
Nyheter hentes i hovedsak fra nettaviser og fagforeningsnettsteder gjennom at flere hundre fagforeningsaktivister over hele verden legger inn lenker til nyhetene sammen med nøkkelinformasjon. Siden starten i 1998, da LabourStart var et rent engelskspråklig nettsted, har det blitt flerspråklig gjennom at det per mai 2018 legges inn nyheter på 33 språk, ikke alle like hyppig.
LabourStart kjører e-postkampanjer mot brudd på faglige rettigheter. Disse er rettet mot myndigheter eller selskaper, og er oftest etter initiativ fra en eller flere av de globale fagorganisasjonene. Informasjon om kampanjene oversettes til flere språk av frivillige, og informasjon sendes ut til ca 130 000 mottakere over hele verden. Gjennom å delta i en kampanje sendes e-post til definerte mottakere. Slike kampanjer resulterer i typisk mellom 10 000 og 20 000 e-poster til myndighetene eller selskapsrepresentantene kampanjen retter seg mot.
Siden 2010 har LabourStart avholdt globale konferanser i Hamilton, Ontario (2010), Istanbul (2011), Sydney (2012), Berlin (2014) og Toronto (2016).LabourStart ble i 2016 tildelt Arthur Svenssons internasjonale pris for faglige rettigheter. Juryen framhevet særlig arbeidet med e-postkampanjer.


== Norsk LabourStart ==
Den norskspråklige versjonen av LabourStart ble startet opp i 2001 som den første ikke-engelskspråklige utgaven, og har vært oppdatert med daglige nyheter siden den gang. De første årene ble nettstedet drevet i samarbeid med forskningsinstituttet Fafo, men dette samarbeidet ble avsluttet høsten 2015. Redaktør siden starten er Espen Løken.
Alle LabourStarts e-postkampanjer oversettes til norsk, og det ble per januar 2016 sendt ut informasjon om disse til ca 3 000 mottakere i Norge. Tre ganger har det vært kjørt kampanjer rettet mot norske forhold. Den første var rettet mot bedriften Ashland som ikke ville inngå tariffavtale med fagforbundet Handel og Kontor i Norge.


== Referanser ==


== Kilder ==
Espen Løken (2002): Så samles vi på nettet. Om fagbevegelsen og Internett. Tiden norsk forlag. 235s.


== Eksterne lenker ==
LabourStart
Arthur Svenssons internasjonale pris for faglige rettigheter
Norsk LabourStart
Ivo Cramér

Ivo Cramér (født 1921, død 2009) var en svensk danser og koreograf som gjorde seg gjeldende i Norge.Han var med i Svenska dansteatern, som i 1945 fikk satt opp balletten Flickan som trampade på brödet.  Forestillingen ble brakt til Norge samme høst, og som koreograf i Norge hadde han etterhvert ledet over sytti oppsetninger, deriblant Ridder Blåskjeggs mareritt fra 1960.  Han var blant annet sjef for koreografien ved Chat Noir i Oslo fra 1953 til 1954. Fra 1967 var han mest i Sverige, der han ledet Cramér-balletten som holdt på til i 1986. Den var en tid ledet av hans kone Tyyne Talvo som også hadde vært ved norske scener som Ny Norsk Ballett. Fra 1975 var han sjef for Stockholmsoperaens ballettavdeling frem til 1980.
Ivo fikk Danseinformasjonens ærespris i 1999.
Han var sønn av  Carl Rudolf Cramér (1887–1966) og Sonja Dahlerus (1888–1981). Ivo var nevø av statistikeren Harald Cramér (1893–1985) og var gift med den finskfødte koreograf og skuespiller Tyyne Talvo (1919–1983). 
De etablerte Tyyne och Ivo Cramérs stiftelse.


== Referanser ==


== Eksterne lenker ==
(en) Ivo Cramér på Internet Movie Database 
(no) Ivo Cramér hos Sceneweb
Ese Brume

Ese Brume (født 20. januar 1996 i Ughelli i Delta) er en nigeriansk friidrettsutøver som konkurrerer i sprintløp. Hun vant 200 meter ved Juniorafrikamesterskapet i friidrett 2015. 


== Idrettskarriere ==
2012Brume markerte seg på nasjonalt nivå i 2012, da hun vant lengdehopp ved det nasjonale juniormesterskapet (U18). Hun kom på 6.-plass i lengdehopp ved det nigerianske mesterskapet i friidrett, og hoppet der 6,02 meter. Hun vant lengdehopp ved National Sports Festival.
2013Brume vant både lengdehopp (6,40 meter) og høydehopp (1,70 meter) ved det nigerianske juniormesterskapet i mars 2013. På 100 meter kom hun på 2.-plass med 11,96 sekunder, slått av Cecilia Francis. Hun vant til sammen 4 gullmedaljer ved dette mesterskapet.Hun ble dermed tatt ut til juniorafrikamesterskapet i friidrett 2013 i Bambous, som én av 27 utøvere fra Nigeria. Der vant hun lengdehopp, og kom på 2.-plass i tresteg, bak Lerato Sechele med ny personlig rekord på 12,52 meter. Hun var også med å vinne 4 x 100 meter stafett, og kom på 4.-plass på 100 meter. Hun var også tatt ut til ungdomsafrikamesterskapet i friidrett 2013, men ble tatt ut av laget, trolig på grunn av alder, og ble ikke med i mesterskapet.Ved det nigerianske mesterskapet i friidrett i juni kom hun på 2.-plass i lengdehopp, med 6,53 meter, 15 cm bak Blessing Okagbare.
2014I mai 2014 satte hun personlig rekord på 100 meter, med 11,84 sekunder, og hun satte ny juniorafrikarekord i lengdehopp med 6,60 meter da hun vant denne øvelsen ved Warri Relays. Ved det nigerianske mesterskapet vant hun sin første nasjonale tittel, da hun vant lengdehopp med 6,68 meter. Hun ble tatt ut til Junior-VM i friidrett 2014, men greide bare 5,13 meter i kvalifiseringen, og gikk ikke videre til finalen. Hun deltok også på 4 x 100 meter stafett, der Nigeria også ble slått ut i innledningsheatet. 
Det gikk bedre resultatmessig ved Samveldelekene 2014, der Brume vant lengdehopp med 6,56 meter. Etter disse resultatene ble hun innvilget et idrettsstipend for å studere i USA. Hun vant også lengdehopp ved Afrikamesterskapet i friidrett 2014 i Marrakech, og hun kom på 5.-plass ved Verdenscupen i friidrett 2014. 

2015Ved juniorafrikamesterskapet i friidrett 2015 vant hun både lengdehopp og tresteg, og kom på 3.-plass på 100 meter. I tillegg vant Nigeria 4 x 100 meter stafett. I lengdehopp satte hun ny mesterskapsrekord med 6,33 meter. Hun vant Nigerias Golden League-stevne i juli, med 6,61 meter, og slo der Euphemia Edem (6,20 m) og Blessing Ibrahim (6,17 m). Ved det nigerianske mesterskapet i friidrett kom hun på 2.-plass i lengdehopp, bak Chinazom Amadi.I september deltok hun ved Panafrikanske leker 2015, der hun kom på 5.-plass i lengdehopp. 


== Referanser ==


== Eksterne lenker ==
(en) Ese Brume – Olympics.com 
(en) Ese Brume – Olympic.org 
(en) Ese Brume – Olympedia 
(en) Ese Brume – Sports-Reference (OL-resultater – arkivert) 
(en) Ese Brume – Commonwealth Games Federation 
(en) Ese Brume – World Athletics 
(en) Ese Brume – Track and Field Statistics
NACAC-mesterskapet i motbakkeløp 2008

NACAC-mesterskapet i motbakkeløp 2008 (5th NACAC Mountain Running Championship) ble arrangert 28. juli 2008, i Tepatitlan i Mexico. Arrangør var North American, Central American and Caribbean Athletic Association (NACAC), som er et av IAAFs seks kontinentalfobund. 


== Resultater, herrer ==


== Resultater, kvinner ==


== Resultater, lag ==


=== Herrer ===


=== Kvinner ===


== Referanser ==


== Eksterne lenker ==
WMRA - 5th NACAC Mountain Running Championships July 28th, 2008 - Tepatitlan (Mexico) (resultater)
Skålefjell

Skålefjell, eller Skålafjellet, er en ås fem kilometer nord for Rosendal i Kvinnherad kommune. Åsen har en høyde på 664 meter over havet.


== Referanser ==
Softball under Sentralamerikanske og karibiske leker 2002

Softball under Sentralamerikanske og karibiske leker 2002. Softball var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var niende gangen som softball var med i de sentralamerikanske og karibiske leker. Det var to turneringer, en for menn og en for kvinner. Den dominikanske republikk vant mennenes turnering og Venezuela vant damenes.


== Medaljer ==


== Eksterne lenker ==
[1] - Softball side 389
Softball under Sentralamerikanske og karibiske leker 2006

Softball under Sentralamerikanske og karibiske leker 2006. Softball var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tiende gangen som softball var med i de sentralamerikanske og karibiske leker. Det var to turneringer, en for menn og en for kvinner, Venezuela vant begge.


== Medaljer ==


== Eksterne lenker ==
[1] - Softball side 389
Softball under Sentralamerikanske og karibiske leker 2010

Softball under Sentralamerikanske og karibiske leker 2010. Softball var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var ellevte gangen som softball var med i de sentralamerikanske og karibiske leker. Det var to turneringer, en for menn og en for kvinner, Venezuela vant begge.


== Medaljer ==


== Eksterne lenker ==
[1] - Softball side 389
Bordtennis under Sentralamerikanske og karibiske leker 2002

Bordtennis under Sentralamerikanske og karibiske leker 2002. Bordtennis var en av flere sporter i de nittende sentralamerikanske og karibiske leker som ble arrangert i San Salvador i El Salvador i perioden 19. til 30. november 2002. Det var sjette gangen som bordtennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Venezuela ble beste nasjon med fem gullmedaljer foran Puerto Rico og Guatemala med en hver.


== Medaljer ==


== Eksterne lenker ==
[1] - Bordtennis side 417
Bordtennis under Sentralamerikanske og karibiske leker 2006

Bordtennis under Sentralamerikanske og karibiske leker 2006. Bordtennis var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var sjuende gangen som bordtennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Den dominikanske republikk ble beste nasjon med fem gullmedaljer foran Cuba med to.


== Medaljer ==


== Eksterne lenker ==
[1] - Bordtennis side 417
Fabiola Gianotti

Fabiola Gianotti (født 29. oktober 1960) er en italiensk partikkelfysiker som siden 1. januar 2016 er generaldirektør for CERN-laboratoriet. Hun var til og med 2013 talsperson for Large Hadron Colliders ATLAS-eksperiment.


== Referanser ==


== Eksterne lenker ==
(en) Fabiola Gianotti – kategori av bilder, video eller lyd på Commons 
(en) Fabiola Gianotti på Internet Movie Database 
(en) Fabiola Gianotti hos The Movie Database
Bierikbákte

Bierikbákte er en fjelltopp vest i Ähpár-massivet i Sareks nasjonalpark i svensk Lappland. Vest for fjellet ligger innsjøen Bierikjávrre, og på østsiden av fjellet ligger isbreen Bierikjiegŋa. 


== Fotnoter ==


== Referanser ==
Oscar Lærum

Oscar Lærum (født 1868 i Fetsund, død 2. februar 1923 i Kent i England) var en norsk tegner, maler og illustratør. Det finnes få arbeider av Lærum i Norge, men han utga blant annet Norske Skuespiller-karikaturer i 1894.Oscar Lærum var storebroren til kunstneren Gustav Lærum.

		


== Referanser ==


== Eksterne lenker ==
(en) Oscar Lærum – kategori av bilder, video eller lyd på Commons